קופיקו (סדרת טלוויזיה)

| --- | --- |

קופיקו, העונה הראשונה (2013)
 מבוסס על:  קופיקו, מאת תמר בורנשטיין-לזר
 סוגה:  קומדיית מצבים לילדים
 יוצרים:  תמר בורנשטיין-לזר
 כותבים:  חנן פלד במאית סקנד יוניט (עונות 3–4) אסתר אלקיים
 בימוי:  עדי בנימינוב 
 שחקנים:  הסדרה המקורית: גני תמיר (בקולו של קופיקו), דור צויגנבום, דורית פלד, דפנה אילן, יותם שאו, נדיה רוזנברג, מעיין מזרחי, אסתר ברעד פורים, ערן בן זאב יוסף אהרון הסדרה החדשה: מיכל מוכתר (קופיקו, עונה 2), גלי חזן (קופיקו, עונה 2), ליאור דטאוקר (קופיקו, עונות 3–4), יוסי מרשק, עידית נוידרפר, מעיין אלוני, הילה לוזיה, בר מיניאלי, רודי סעדה, טלי אורן, דניאל ליטוין, יעל ברקמן
 פסקול:  שמוליק נויפלד (עונה 1) אסף אבידר (עונות 2–4)
 ארץ מקור:  ישראל ישראל
 שפות:  עברית
 מספר עונות:  4
 מספר פרקים:  91
 תוכנית המשך:  ראו בהמשך
 הפקה
 מפיקים בפועל:  רון אייזיק דנה נאור הכהן
 חברת הפקה:  לונה תקשורת (עונה 1) sumayoko (עונות 2–4) טלית תקשורת
 עורכים:  עדי בנימינוב (עונה 1) סיני בר דוד
 אתר צילומים:  אולפני מימד ו-פתח תקווה, (עונה 1) אולפני הרצליה (עונות 2–4)
 צלמים:  איתן ארבל (עונה 1)
 מוזיקה:  אסף אבידר
 אורך פרק:  30–40 דקות
 שידור
 רשת שידור:  הערוץ הראשון ערוץ הילדים ערוץ ג'וניור ערוץ 2 yesVOD kids קלסיקלטת יוטיוב יוקיד
 תקופת שידור מקורית:  הסדרה המקורית: 1 באוגוסט 1993 – 1 בספטמבר 1993 הסדרה החדשה: (עונות 2–4): 2 באוגוסט 2009 – 7 באפריל 2013 – הווה
 קישורים חיצוניים
 פרקי העונה המקורית באתר Yes וואלה! פרקי עונות 2–4 באתר Yes וואלה!
 דף התוכנית ב-IMDb
 
קופיקו היא סדרת טלוויזיה ישראלית לילדים המבוססת על סדרת ספרי הילדים הישראלית קופיקו מאת הסופרת תמר בורנשטיין-לזר. העונה הראשונה של הסדרה החלה את שידוריה בשנת 1993 בערוץ הילדים. מרבית מצילומי החוץ התקיימו בפתח תקווה וצילומי האולפן בחלקם צולמו באולפני מימד. ב-2003 העונה הראשונה שודרה בשידורים חוזרים באותו ערוץ. ב-2 באוגוסט 2009, כ-16 שנים לאחר ששודרה העונה הראשונה, החלו שידורי העונה השנייה, שהופקה עבור ערוץ ג'וניור ו-yes וכללה שחקנים חדשים ודמויות חדשות. לסדרה נוצרו חמש סדרות ספין-אוף, ובינן קופיקו חוקי הג'ונגל (2010), קופיקו המנהל (2018), קופיקו במשטרה (2018), וקופיקו בספרייה (2022) וקופיקו: אתגר הבישול (2024).
לאורך השנים יצאו לשוק בישראל כל פרקי הסדרה המקורית והמחודשת בקלטות וידאו וב-DVD על ידי חברות ההפצה קלסיקלטת ופליי רקורדס.
הסדרה גם זכתה למוצרי מזון שונים מביניהם נמנים: ארטיק קופיקו מבית שטראוס, ארטיק הבננה של קופיקו מבית נסטלה, מיני חלווה קופיקו מבית אחוה ודגני בוקר המכונים "קופיקו לומד חשבון" בצורת מספרים מבית תלמה.
בשנת 2008 יצא DVD של "קופיקו", שנקרא "קופיקו – שעת סיפור" בקולה של תמר בורנשטיין־לזר שמקריאה את הסיפורים "מעשה בשואב אבק", "איזו הקלטה", "החופש נגמר", "קופיקו האורח", "חולים חולים" ו"הכלב חולה".
בשנת 2009 הפכה דמותו של קופיקו מהסדרה החדשה לכוכב ילדים לצד קוגומלו, מני ממטרה, הדוד חיים, רוי בוי, מיקי, מיכל הקטנה ויובל המבולבל, והשתתף בהצגות ובמופעים שונים.
בובת קופיקו בסדרה המקורית שיצאה בשנת 1993 בעונה הראשונה, שונה במעט מהבובה ששימשה את הסדרה וההצגות שהחלו בשנת 2009, מחידוש הסדרה בעונה השנייה.
בשנת 2014 יצא DVD נוסף של "קופיקו", שנקרא "קופיקו והחונטוזים" ובו בדרך להופעה קופיקו מסביר לאימו על החיים בארץ דרך שירים וריקודים.
בשנת 2015 נוצרה דמות חדשה בשם קוגומלו שהופיע יחד עם קופיקו במופעים, בהצגות ובהפקות חנוכה כמו "קופיקו - מלך הג'ונגל", "פנטזיה", "מותק של פסטיבל - מותק בארץ הילדים", "כוכבים מהספרים", "עולם האגדות", "תחרות התעלול והבלבול" ו"קופיקו והקפואריסטים", והקליטו שיר משותף בשם "כיף להיות ביחד!".